**Ministru kabineta** **rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta (turpmāk – MK) 17.07.2018. noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu, kā arī:•  MK 24.11.2020. noteikumiem Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” (turpmāk – MK noteikumi Nr. 709);•  MK 10.11.2020. noteikumiem Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos”;•  MK 10.11.2020. noteikumiem Nr. 676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK noteikumi Nr. 676). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr. 709, MK noteikumi Nr. 675 un MK noteikumi Nr. 676 paredz uzdevumu Valsts ieņēmumu dienestam (turpmāk – VID) izmaksāt nodokļu maksātājiem un to nodarbinātajiem atbalstu saistībā ar ieņēmumu no saimnieciskās darbības samazinājumu, kas radies valstī izsludinātajā ārkārtējā situācijā noteikto saimnieciskās darbības ierobežojumu dēļ. Minētie MK noteikumi paredz izmaksāt nodokļu maksātājiem (darba devējiem), to darbiniekiem un patentmaksātājiem atbalstu atlīdzības kompensēšanai, pašnodarbinātām personām un individuālajiem komersantiem – atbalstu ienākumu kompensēšanai, bet nodokļu maksātājiem (uzņēmumiem) grantu apgrozāmo līdzekļu plūsmas nodrošināšanai. Atbalsta izmaksa nodokļu maksātājiem ir paredzēta līdz tiesību aktos noteikto Covid-19 izplatības ierobežošanai noteikto saimnieciskās darbības ierobežojumu termiņa beigām, bet ne ilgāk kā līdz 2021. gada 30. jūnijam (atlīdzības un ienākumu kompensēšanas atbalstam) vai līdz 2021. gada 31. maijam (apgrozāmo līdzekļu plūsmas nodrošināšanas grantiem).Kopš atbalsta izmaksas sākuma līdz š.g. 6. aprīlim VID ir saņemti:•  pieteikumi dīkstāvē esošu darbinieku un patentmaksātāju atlīdzības kompensēšanai un pašnodarbinātu personu ienākumu kompensēšanai (atbalstam par dīkstāvi) kopā 221 572 gadījumos; •  pieteikumi atbalstam nepilnu darba laiku strādājošu darbinieku atlīdzības kompensēšanai (atbalstam algu subsīdijai) kopā 60 208 gadījumos;•  23 821 pieteikums uzņēmumu apgrozāmo līdzekļu plūsmas nodrošināšanas atbalsta izmaksai (par 267,8 milj. *euro*).Savukārt, laika periodā no š.g. 1. marta līdz 31. martam) VID ir saņemti:•  pieteikumi atbalsta par dīkstāvi un atbalsta algu subsīdijai izmaksai par 80 890 strādājošo (aptuveni par 37 milj. *euro*, ņemot vērā iepriekšējos periodos izmaksāto vidējo atbalstu 453 *euro* mēnesī vienam saņēmējam);•  11 779 pieteikumi uzņēmumu apgrozāmo līdzekļu plūsmas nodrošināšanas atbalsta izmaksai (par 146 milj. *euro*).Atbalsta izmaksai 2021. gadā atbilstoši prognozētajai finansējuma nepieciešamībai no valsts budžeta programmas “Līdzekļi neparedzētiem gadījumiem” VID ir piešķirts finansējums 320 000 000 *euro* apmērā[[1]](#footnote-1). No šī gada sākuma līdz 6. aprīlim nodokļu maksātājiem izmaksāts atbalsts 235 792 643 *euro* apmērā, un **atbalsta turpmākai izmaksai VID pieejami 84,2 milj. *euro***. Ņemot vērā, ka vidēji darba dienas laikā tiek izmaksāts atbalsts 5,5 milj. *euro* apmērā (dati par š.g. martu), atbalsta izmaksai piešķirtais finansējums būs pietiekams aptuveni līdz 27.04.2021. Līdz ar to, **lai nodrošinātu nepārtrauktu atbalsta izmaksu nodokļu maksātājiem, nepieciešams pieņemt lēmumu par papildu finansējuma 126 500 000 *euro* apmērā piešķiršanu** VID no budžeta programmas “Līdzekļi neparedzētiem gadījumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (Valsts ieņēmumu dienests) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs nodokļu maksātājus un to darbiniekus, kuriem atbilstoši MK noteikumos par atbalsta piešķiršanu Covid-19 izraisītās krīzes apstākļos ir tiesības pieteikties atbalsta saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 320 000 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 320 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 320 000 000 | 126 500 000 | 0 | 0 | 0 | 0 | 0 |
| 2.1. valsts pamatbudžets | 320 000 000 | 126 500 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -126 500 000 | 0 | 0 | 0 | 0 | 0 |
| 3.1. valsts pamatbudžets | 0 | -126 500 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +126 500 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumos noteiktā atbalsta izmaksai nepieciešamais finansējums VID no valsts budžeta programmas “Līdzekļi neparedzētiem gadījumiem” iepriekš ir pārdalīts atbilstoši prognozētajai finansējuma nepieciešamībai. 2021.gada martā nodokļu maksātājiem atbalstā izmaksāti 126 037 943 *euro* jeb vidēji 5,5 milj. *euro* katru darba dienu. Lai nodrošinātu atbalsta izmaksu aprīļa nogalē un maijā (par iepriekšējiem mēnešiem), nepieciešams papildu finansējums 126,5 milj. *euro* apmērā (23 darba dienas (3 darba dienas aprīlī un 20 darba dienas maijā) x 5,5 milj. *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums atbalsta izmaksai nodokļu maksātājiem VID tiks pārdalīts no resora “74. Gadskārtējā valsts budžeta izpildes procesā pārdalāmais finansējums” budžeta programmas 02.00.00 “Līdzekļi neparedzētiem gadījumiem”.Ņemot vērā jau iepriekš uzņēmumu apgrozāmo līdzekļu plūsmas nodrošināšanas atbalsta izmaksai piešķirto finansējumu 196 805 344 *euro* apmērā (62% no kopējā atbalsta sniegšanai piešķirtā finansējuma) un šī rīkojumā minētā papildu finansējuma piešķiršanu, kopējais uzņēmumu apgrozāmo līdzekļu plūsmas nodrošināšanas atbalsta izmaksai piešķirtais finansējums provizoriski sasniegs 275 milj. *euro* (88% no MK noteikumos Nr. 676 noteiktā atbalsta pasākuma ietvaros pieejamā valsts budžeta finansējuma).MK 2021.gada 26.februāra sēdē (prot. Nr. 21 1. §) tika apstiprināti MK noteikumi Nr.139 “Grozījumi Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos"”(turpmāk – MK noteikumi Nr. 139). MK noteikumu Nr. 139 anotācijā tika norādīts provizoriskais atbalstam par dīkstāvi nepieciešamais finansējuma apmērs 104 547 656 *euro*. Atbalsts par dīkstāvi 2021.gadā ir izmaksāts 76 467 080 euro apmērā (dati uz š.g.6.aprīli) un vidēji darba dienā tiek izmaksāti 1,5 milj. *euro* (dati par š.g. martu), tādējādi var prognozēt, ka atbalsta par dīkstāvi izmaksai provizoriski nepieciešamais finansējums būs 134 milj. *euro*.Gadījumā, ja atbalsta izmaksai būs nepieciešams papildu finansējums, kā arī ja Covid-19 izplatības ierobežošanai noteikto saimnieciskās darbības ierobežojumu dēļ atbalsts nodokļu maksātājiem būs izmaksājams arī turpmākajos periodos, tiks sagatavots jauns MK rīkojuma projekts par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (Valsts ieņēmumu dienests) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Ņetjosins 67120246

aleksejs.netjosins@vid.gov.lv

1. Atbilstoši MK 16.12.2020. rīkojumam Nr. 775, MK 14.01.2021. rīkojumam Nr. 23, MK 26.02.2021. rīkojumam Nr. 128 un MK 24.03.2021. rīkojumam Nr. 188. [↑](#footnote-ref-1)